# Normalkontrakt for enkeltstående produksjon

mellom

(teatret/ansvarlig produsent)

og

**LYSDESIGNER**

(navn, adresse og organisasjonsnummer)

§ 1. **Hva avtalen gjelder/avgrensing av ansvarsområder**

Teateret/produsenten, heretter kalt produsenten, engasjerer ..........(navn), heretter kalt lysdesigneren, som lysdesigner i oppsetningen av ............(navn på produksjonen) med ..........(navn på instruktør) som instruktør. Forestillingen har planlagt premiere på ..........(dato og sted/navn på scene). Prøvetiden er ..........(antall) uker, med prøvestart ..........(dato).

Denne avtalen gjelder design og konsept for lysdesign, samt arbeidsledelse og tilsyn i samband med montering og tilvirking av lysdesignet. Dersom lysdesigneren tillegges andre arbeidsoppgaver av håndverksmessig karakter, som ikke omfattes av dette, skal det avtales i en egen skriftlig avtale.

**§ 2. Milepæler i produksjonen**

De praktiske og økonomiske rammene for produksjonen avtales på rammemøtet ..........(sted og dato for rammemøtet). Lysdesigneren forplikter seg til å levere lysideer/konseptskisse ved modellmøtet ..........(sted og dato for modellmøtet), levere en foreløpig lysplan og utstyrsliste senest i uke .......... og levere endelig lysplan og utstyrsliste den ..........(dato).

**§ 3. Lønn/Honorar** (stryk det som ikke passer)

Teateret/arbeidsgiver engasjerer lysdesigneren som frilanser (ikke-ansatt lønnsmottaker) og leverer skattekort /Oppdragsgiver engasjerer lysdesigneren som selvstendig næringsdrivende (stryk det som ikke passer). Oppgaven lønnes/honoreres (stryk det som ikke passer) med et samlet beløp på kr................ (beløp). Beløpet inkluderer et påslag for sosiale utgifter på 36,5% (for selvstendig næringsdrivende). Utbetaling av lønn/honorar på kr. .............(beløp) skjer slik: 1/3, ...............(kr. beløp) ved signering av denne kontrakten, 1/3 ...............(kr. beløp) ved avtalt dato for innlevering av ferdige lysplaner og 1/3, ...............(kr. beløp) ved avtalt premieredato, uansett om premieren blir utsatt eller flyttet. Arbeid utover avtalt premieredato godtgjøres med 1/25, ............(kr. beløp) av opprinnelig avtalt lønn/honorar (stryk det som ikke passer) for oppgaven per påbegynte dag.

**§ 4. Lysdesignerens ansvar**

Lysdesigneren skal:

a). Snarest, eller når tilstrekkelig informasjon om produksjonen forefinnes, å avgi en første kalkyle over de lystekniske og økonomiske ressurser som trengs for gjennomføringen av lysdesignet.

b). Utføre sine oppgaver innenfor de økonomiske, tekniske og menneskelige ressurser som er avtalt mellom produsent og lysdesigner. Det skal vises til referat fra et evt. avholdt rammemøtet.

c). Dersom den totale ressurssituasjonen forandres av grunner som lysdesigner ikke har kontroll over, snarest å melde dette til produsent. Eksempel på dette kan være endrede krav fra regissør / koreograf eller scenograf.

f). Være til stede ved lysprøver, prøver med lys og på generalprøver, eller på prøver der dette er avtalt med regissør / koreograf / scenograf / eller med produsenten. Avtalen omfatter lysdesignerens tilstedeværelse opp til 30 dager, inkludert eventuelle reisedager.

g). Være til stede på produksjonsmøter o.l. der dette er gjensidig avtalt.

h). Etter at lyssettingen er fullført, levere en korrigert dokumentasjon som gjør det mulig å avvikle forestillingen slik den er planlagt.

**§ 5. Produsentens ansvar**

Produsenten/teateret skal så snart som mulig og senest 3 måneder før lysprøvene:

a). Sørge for at lysdesigneren får tilstrekkelig informasjon og arbeidsmateriale, det vil si en komplett avviklingsplan, all tilgjengelig informasjon om forestillingen så som manuskript, noter, plantegning og snitt/seksjonstegning, både over scenografien og det aktuelle spillestedet, og komplett informasjon over de lystekniske ressurser som forefinnes.

b). Levere avviklingsplaner som viser hvor mange timer som er avsatt til rigging av lys og lysprøver.

c). Ikke endre planene eller de økonomiske betingelsene for produksjonen slik at dette påvirker lysdesignerens arbeidssituasjon uten å forespørre lysdesigneren på forhånd. Alle innkjøp til produksjonen som berører lysdesignerens arbeid skal skje i samråd med denne.

d). Være ansvarlig for at overnevnte produksjonsplaner overholdes og sørge for at scenografi eller sidestilte installasjoner er ferdig montert til den............(dato).

**§ 6. Tilstedeværelse**

Lysdesigneren har rett og plikt til å bistå teatret under utførelse av den aktuelle oppgaven. Dette omfatter deltakelse i presentasjons- og produksjonsmøter (inkludert rammemøtet), arbeidsledelse og veiledning til verkstedene i produksjonsfasen og deltakelse i avsluttende prøver, premieren innbefattet. Denne rett og plikt til tilstedeværelse avtales ved inngåelse av kontrakt og er inntil 30 dager, hvor dato for premiere er lysdesignerens siste arbeidsdag.

I særlige tilfeller kan det avtales en utvidet tilstedeværelse. Tilstedeværelse utover 30 dager lønnes/honoreres (stryk det som ikke passer) med 1/25, av det avtalte den totale lønn/honorar (stryk det som ikke passer) for oppgaven, pr. påbegynt dag. Dersom det blir besluttet å flytte produksjonen til en annen av teaterets scener etter premieren, lønnes/honoreres (stryk det som ikke passer) dette med tilsvarende beløp pr. påbegynte dag med merarbeid for lysdesigneren. Lysdesigneren har rett og plikt til å foreta nødvendige justeringer ved scenebytte, turnéer, gjenopptakelse og bytte av bemanning i produksjonen. For dette arbeidet betales det en godtgjørelse etter egen kontrakt.

§ 7. Reise, diett og losji

Produsenten dekker utgifter til hotell og diett i samsvar med statens gjeldende satser etter reiseregning. Produsenten betaler alle reiser for lysdesigneren som er avtalt med produksjonsteknisk sjef i engasjementsperioden. Produsenten bestiller reisene. Dersom privat innkvartering ordnes skal dette godkjennes av lysdesigner.

**§ 8. Opphavsrett**

Lysdesigneren er opphaver til åndsverk og har de rettigheter til sitt verk som følger av Lov om opphavsrett til åndsverk m.v. av 1.juli 2018.

a). Denne avtalen gir produsenten rett til, ikke enerett, i inntil 2 år fra dato for premieren, til å framføre verket. Bruk utover dette krever særskilt skriftlig avtale. Framføringsretten/bruksretten kan utvides for 2 nye år mot 50% av det opprinnelige honoraret regulert oppover jmf. konsumprisindeksen. Slik avtale kan kun skje skriftlig og i samråd med Creo Forbundet for kunst og kultur.

b). Lysdesigneren beholder eiendomsretten til grunnlagsmateriale, så som lystegninger, show-fil/avviklings-fil, lys-dreiebok, video-innhold som er integrert del av lysdesign o.a. Dette lånes ut til produsenten, men kan ikke stilles til disposisjon for andre uten særskilt skriftlig avtale. Videresalg av framføringsrett/bruksrett eller hele eller deler av lysdesignet, kan bare hende etter særskilt skriftlig avtale.

c). Dersom produksjonen skal på turne eller gjestespill skal produsenten garantere lyssettingen kunstneriske kvalitet i samråd med lysdesigner. Godtgjørelse for arbeid forbundet med dette skal være i samsvar med godtgjørelse for dager utover avtalt premieredato.

d). Ved ønske fra produsenten om ny bruk av enkeltelementer eller deler av det samlede verket i andre framtidige produksjoner ved produsenten, etter at spilleperioden er over, skal lysdesigneren forespørres og tilbys retten til å lyssette produksjonen.

e). Dersom produksjonen, etter premiere og i regi av produsenten/teateret skal settes opp på en annen scene, nasjonalt eller internasjonalt, skal lysdesigner tilbys retten til å lyssette produksjonen på de aktuelle scenene.

**§ 9. Videresendingsrettigheter**

Lysdesigneren har videresendingsrettighetene til forestillingen i behold. Det vil si at den midlertidige framføringsretten/visningsretten/bruksretten som omfattes av denne avtalen, ikke omfatter videresendingsrettighetene til verket. Det gis samtykke til at forestillingen kan videofilmes til dokumentasjonsbruk. Korte utdrag av forestillingen kan benyttes til normal markedsføring av forestillingen, i samband med denne oppsettingen, via teaterets/produsentens egen hjemmeside, sosiale medier o.l.

**§10. Dokumentasjon**

Produsenten engasjerer fotograf til fotografering og videodokumentasjon av forestillingen, i markedsføringsøyemed så tett oppunder premieredato som mulig. Lysdesigneren har krav på å få disponere videodokumentasjon/videoteaser og et utvalg av bildene til eget bruk i sin portefølje mot at fotograf og andre opphavere navngis. Fotografen forplikter seg, på lik linje, til å navngi lysdesigneren i billedtekst, ved videre bruk av video/bildene, som for eksempel i sin portefølje/på sin hjemmeside.

**§ 11. Navngivelse/Kreditering**

Produsenten skal navngi lysdesigner som opphaver i alt reklame- og informasjonsmateriale så som program, annonser og plakat, både i fysiske og digitale medier, som denne har kontroll over. Grunnregel er at om regissørens og scenografens navn er nevnt så skal lysdesigners navn stå i umiddelbar tilknytning til denne og med samme type skrift.

**§12. Avbrytelser/utsettelser/annullasjon**

a). Ved avvik skal produsenten varsle lysdesigneren snarest mulig, og betale et forholdsmessig tillegg i lønn/honorar (stryk det som ikke passer) dersom avviket innebærer opphold eller utsettelse. Eventuelle endringer i produksjonsplan og/eller framdrift skal godkjennes av begge parter.

b). Om produksjonen annulleres, har lysdesigneren krav på fullt lønn/honorar (stryk det som ikke passer). Det samme gjelder ved utsettelse, der det ikke blir inngått annen avtale.

c). Produsenten skal sørge for nødvendig bemanning til rett tid slik at produksjon av lysdesign kan utføres i samsvar med god skikk og innenfor avtalte tidsrammer. Produksjonsframdriften skal være avtalt.

d). Om lysdesigneren ikke har anledning til å fullføre oppgaven, eller dersom lysdesigner ikke kan utføre alle eller deler av sine forpliktelser grunnet sykdom, ulykker eller andre årsaker som ligger utenfor lysdesigners kontroll, står denne ikke økonomisk ansvarlig for dette. Ved sykdom plikter lysdesigner å levere godkjent sykemelding til produsenten.

e). Ved avbrudd som skyldes overstående årsaker plikter lysdesigner så raskt som mulig å gjenoppta arbeidet. Dersom det er mulig, kan lysdesigner være behjelpelig med å finne erstatter, dog uten å stå juridisk ansvarlig for dette.

f). Produsenten forplikter seg til å opprette forsikring som dekker tyveri, skade på eiendom og ulykker i den periode lysdesigner arbeider for produsenten.

**§ 13. Endringer / reproduksjon av lyssettingen**

Produsenten kan ikke gjøre forandringer av teknisk eller kunstnerisk karakter i lyssettingen etter premiere uten samtykke fra lysdesigneren. Dersom det, etter at lysdesignet er ferdigstilt, kommer krav fra teateret om endringer i det tekniske eller kunstneriske arbeidet som lysdesigneren mener ikke er forsvarlig å imøtekomme, har lysdesigneren rett til å fratre engasjementet. I så fall har lysdesigneren rett til fullt honorar.

Denne avtalen er utferdiget i 3 eksemplarer, hvorav partene beholder hvert sitt, mens teatret sender det tredje til Creo Forbundet for kunst og kultur, scenograf@creokultur.no

.............. Sted og dato

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

For produsenten/teknisk sjef Lysdesigner/scenekunstner